สวัสดีค่ะ คุณ อยากทราบสาเหตุของอาการที่ประจำเดือนไม่มาประมาณ 3-4ปี เคยทานยาปรับฮอร์โมนแล้วแต่ก็ยังไม่มา อยากทราบสาเหตุว่าเกิดจากอะไรขอบค่ะ
สวัสดีค่ะ หากเคยมีประจำเดือนมาก่อน ต่อมาประจำเดือนขาดหายไปนานถึง 3-4 ปี อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก5. รังไข่เสื่อมก่อนกำหนด หรือเข้าสู่วัยหมดประจำเดือน แต่จะพบในผู้หญิงอายุ 40 ปีขึ้นไป6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นเนื่องจากประจำเดือนขาดหายไปนานมากแล้ว ประกอบกับทานยาปรับฮอร์โมนแล้วก็ยังไม่มา แนะนำว่าควรไปพบแพทย์เพื่อตรวจหาสาเหตุค่ะ อาจเกิดจากมีพังผืดเกิดขึ้นในมดลูก จึงทำให้ไม่มีประจำเดือนมาแม้จะทานยาฮอร์โมนก็ตาม